CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	             Bucureşti,  14 02.2006
             Nr. Pl -x 647


RAPORT

asupra propunerii legislative pentru modificarea şi  completarea Legii nr.752/2001 privind organizarea şi funcţionarea Academiei Române

În conformitate cu prevederile art. 89 din Regulamentul Camerei Deputaţilor, modificat şi completat prin H.C.D.nr.34/2005, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă pentru modificarea şi  completarea Legii nr.752/2001 privind organizarea şi funcţionarea Academiei Române, trimisă cu adresa  Pl-x 647 din 19 decembrie  2005, înregistrată sub nr. 31/1133  din 20 decembrie 2005.   

Comisia pentru buget, finanţe şi bănci, cu avizul nr.103 din15.02.2005,       a avizat favorabil propunerea legislativă. Comisia pentru mincă şi protecţie socială a avizat favorabil iniţiativa legislativă, cu avizul nr.     a  avizat favorabil propunerea legislativă.Comisia pentru învăţământ, ştiinţă, tineret şi sport, cu avizul nr.      a avizat favorabil iniţiativa legislativă.
Punctul de vedere al Guvernului României, transmis cu adresa nr. 2292 din 27.09. 2005, nu susţine adoptarea iniţiativei legislative.  
Consiliul Legislativ a avizat favorabil propunerea legislativă, conform avizului nr. 103/15.02.2005.

Propunerea legislativă supusă dezbaterii are ca obiect de reglementare   modificarea prevederilor art.10, art.16 alin.(1) şi ale art.17 alin.(1) din Legea nr.752/2001 privind organizarea  şi funcţionarea Academiei Române, cu completările ulterioare, în sensul: majorării cuantumului indemnizaţiei lunare acordate membrilor Academiei Române; acordării unor indemnizaţii de conducere pentru membrii titulari care sunt preşedinţi ai secţiilor ştiinţifice şi filialelor Academiei Române; sporirea exigenţelor legate de alegerea preşedintelui, vicepreşedintelui şi secretarului general al Academiei Române.
În conformitate cu prevederile art. 60 din Regulamentul Camerei Deputaţilor, membrii comisiei  au examinat propunerea legislativă mai sus menţionată, în şedinţa din  14 februarie 2006. 


În urma dezbaterii şi a punctelor de vedere exprimate de către membrii Comisiei, s-a constatat că  reglementările propuse prin această iniţiativă legislativă nu se justifică întrucât, nu sunt precizate sursele financiare necesare acordării sprijinului financiar propus. Totodată,s-a  constatat că  membrii titulari ai Academiei Române sunt remuneraţi primind inclusiv o indemnizaţie de conducere, pe când  preşedinţii secţiilor ştiinţifice ale Academiei Române nu sunt remuneraţi, aceştia fiind implicaţi direct în conducerea secţiilor respective. Şi în privinţa schimbării cerinţelor care trebuie îndeplinite pentru alegerea organelor de conducere” în condiţiile unui cvorum de două treimi din numărul membrilor prezenţi, aşa cum este specificat şi în Statut, se constată că nu se impune modificarea actualei forme a legii întrucât prevederile respective sunt deja cuprinse  în statutul aplicabil. De asemenea, nu  se justifică nici renunţarea la mandatul de patru ani, reînnoibil o singură dată, pentru preşedintele Academiei Române, deoarece o conducere pe durată nedeterminată poate fi generatoare de măsuri abuzive, artificială fiind şi diferenţierea pe criteriul vârstei şi a domiciliului pentru calculul îndeplinirii cvorumului. 
Faţă de aceste considerente, s-a hotărât, cu unanimitate de voturi,  să propună plenului Camerei Deputaţilor, respingerea iniţiativei legislative privind pentru modificarea şi  completarea Legii nr.752/2001 privind organizarea şi funcţionarea Academiei Române.
 
Din numărul total de 25 membri ai Comisiei juridice, de disciplină şi imunităţi au participat 20 deputaţi.

      În raport de obiectul şi conţinutul său, propunerea legislativă  face parte din categoria legilor organice. 

